**Generelle smittevernråd om ringmerking av fugl.**

Når det påvises fugleinfluensa A(H5N8), andre mutasjoner av dette eller beslektede virus bør ringmerking av vannfugl (skarv, hegrer, svaner, gjess, ender, rikser, vadefugler og måker, samt kråkefugler og rovfugl opphøre i det området viruset er påvist.

Når det gjelder andre fuglearter eller områder:

Ringmerking av spurvefugler kan pågå som før men vi ønsker å fokusere på gode rutiner omkring hygiene. Det er ingen kjente tilfeller av smitte med fugleinfluensa A (H5N8) til mennesker. Folkehelseinstituttet vurderer risikoen for slik smitte som svært lav. Likevel bør du altså ta forhåndsregler for å redusere risikoen ytterligere. Husk at disse også generelt er viktige for å hindre spredning av mange andre infeksjonssykdommer, som fugler kan være bærere av. Ringmerkere og andre fuglekikkere kan gi verdifulle bidrag til overvåkingen av ulike sykdommer, ved å være observante og se spesielt etter syke/døde fugler i sine nærområder. Følg imidlertid alltid lokale og nasjonale retningslinjer.

**Råd for kontakt med fugler i forbindelse med ringmerking**

* Vask hender grundig med såpe og vann og bruk smittevernsutstyr (hansker og maske) ved håndtering av antatt sykt vilt.
* Vask jevnlig utstyret som benyttes i forbindelse med ringmerking av fugl.
* Hold arbeidssted, hvor fuglene merkes og registreres (rom hvor fugler holdes i bur/ringmerkes) og oppholdssted som bolig atskilt (stue/kjøkken/spisested). Bring ikke fugler inn der.
* Åpne sår på hender må tildekkes og renses grundig.

Ringmerking bør foregå utendørs. Dette blir likevel for de enkelte ringmerkingsmiljøene en avveining mellom merkers risiko for eksponering og fuglenes behov for ro og kontrollerte forhold under merking.

* Selvdød fugl skal meldes til Mattilsynet på telefon 22400000 så raskt som mulig.

**Ved høyere risikonivå vil Miljødirektoratet formidle utvidede hensyn, eventuelt nedlegge forbud mot ringmerking i en periode. En slik situasjon vil bli varslet gjennom Museum Stavanger/ Ringmerkingssentralen og formidlet ut til gruppeledere, ringmerkingsstasjoner og ringmerkere i Norge. Dette gjelder alle smittsomme sykdommer blant fugl, også der mennesker ikke er kjent som mottakelig for smitte.**